
 R E F E R A T  D E  A P R O B A R E
pentru modificarea Hotărârii Consiliului Local nr. 193/2018 privind stabilirea, începând cu 1 ianuarie 2019, a salariilor de bază pentru funcționarii publici și personalul contractual din cadrul aparatului de specialitate al Primarului Municipiului Brad și din instituțiile și
 serviciile publice din subordinea Consiliului Local al Municipiului Brad, modificată prin Hotărârea Consiliului Local nr. 41/2019



	 
Prin Hotărârea Consiliului Local nr. 193/2018 au fost stabilite salariile de bază pentru funcționarii publici și personalul contractual din aparatul de specialitate al Primarului Municipiului Brad din instituțiile și serviciile publice locale din subordinea Consiliului Local al Municipiului  Brad, începând cu 01.01.2019, în conformitate cu legislația în vigoare. Prevederile acestei hotărâri au fost modificate prin Hotărârea Consiliului Local nr. 41/2019.
[bookmark: REF2]Ținând seama de prevederile art. 1 din H.G. nr. 1447/2022 privind stabilirea salariului minim brut pe țară garantat în plată, potrivit căruia ”Începând cu data de 1 ianuarie 2023, salariul de bază minim brut pe ţară garantat în plată, prevăzut la art. 164 alin. (1) din Legea nr. 53/2003 - Codul muncii, republicată, cu modificările şi completările ulterioare, se stabileşte în bani, fără a include sporuri şi alte adaosuri, la suma de 3.000 lei lunar, pentru un program normal de lucru în medie de 165,333 ore pe lună, reprezentând 18,145 lei/oră”, este necesară actualizarea salariilor de bază ale salariaților instituției pentru respectarea prevederilor legale în vigoare.
Având în vedere prevederile art. 11 alin. (1) din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, conform cărora ”Pentru funcţionarii publici şi personalul contractual din cadrul familiei ocupaţionale «Administraţie» din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucureşti, după caz, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor”, prevederile art. 11 alin. (3) din același act normativ potrivit cărora ”Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25”, precum și prevederile H.G. nr. 1447/2022  privind stabilirea salariului minim brut pe țară garantat în plată, se impune modificarea Anexei nr. 2 lit. b) ”Funcții contractuale generale de execuție”, anexă la H.C.L. nr. 193/2018.
În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 193/2018 privind stabilirea, începând cu 1 ianuarie 2019, a salariilor de bază pentru funcționarii publici și personalul contractual din cadrul aparatului de specialitate al Primarului Municipiului Brad și din instituțiile și serviciile publice din subordinea Consiliului Local al Municipiului Brad, modificată prin Hotărârea Consiliului Local nr. 41/2019 și îl supun spre dezbatere și aprobare plenului Consiliului Local al Municipiului Brad în forma prezentată.
În susţinerea propunerii mele invoc prevederile  art. 10 alin. 1- 4, art. 11 alin. 1 din Legea nr. 153/2017 privind salarizarea personalului plătit din fonduri publice, cu modificările și completările ulterioare, ale H.G. nr. 1447/2022 pentru stabilirea salariului de bază minim brut pe țară garantat în plată, ale art. 129 alin. 1, alin. 2 lit. b, alin. 4 lit. a și alin. 14, art. 155 alin. 1 lit. c și alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

